CELEX: 62015CN0153
Language: hu
Date: 2015-03-30 00:00:00
Title: C-153/15. P. sz. ügy: A Törvényszék (hetedik tanács) T-6/13. sz., Naftiran Intertrade Co. (NICO) Sàrl kontra az Európai Unió Tanácsa ügyben 2015. január 20-án hozott végzése ellen a Naftiran Intertrade Co. (NICO) Sàrl által 2015. március 30-án benyújtott fellebbezés

8.6.2015   
            
            
               HU
            
            
               Az Európai Unió Hivatalos Lapja
            
            
               C 190/6
            
         A Törvényszék (hetedik tanács) T-6/13. sz., Naftiran Intertrade Co. (NICO) Sàrl kontra az Európai Unió Tanácsa ügyben 2015. január 20-án hozott végzése ellen a Naftiran Intertrade Co. (NICO) Sàrl által 2015. március 30-án benyújtott fellebbezés
   (C-153/15. P. sz. ügy)
   (2015/C 190/06)
   Az eljárás nyelve: angol
   
      Felek
   
   
      Fellebbező: Naftiran Intertrade Co. (NICO) Sàrl (képviselők: J. Grayston Solicitor, P. Gjørtler advokat, G. Pandey Advocaat, D. Rovetta avocat, M. Gambardella avvocato)
   
      A másik fél az eljárásban: az Európai Unió Tanácsa
   
      A fellebbező kérelmei
   
   
               —
            
            
               A Bíróság helyezze hatályon kívül a Törvényszék T-6/13. sz., Naftiran Intertrade Co. (NICO) Sàrl kontra az Európai Unió Tanácsa ügyben 2015. január 20-án hozott végzését, és a megsemmisítés iránti keresetet nyilvánítsa elfogadhatónak;
            
         
               —
            
            
               utalja vissza az ügyet a Törvényszék elé;
            
         
               —
            
            
               a Tanácsot kötelezze a jelen fellebbezési eljárás költségeinek viselésére.
            
         
      Jogalapok és fontosabb érvek
   
   A fellebbező két jogalapra hivatkozik, amelyek szerint a Törvényszék a vitatott végzést nyilvánvaló mérlegelési hibákra és téves jogalkalmazásra alapította.
   A fellebbező úgy véli, hogy a Törvényszék nyilvánvaló mérlegelési hibákat követett el akkor, amikor úgy ítélte meg először is, hogy 2012. október 19-én teljeskörű egyedi közlésre került sor, másodszor, hogy e közlés előbb valósult meg, mint az általános értesítésnek az Európai Unió Hivatalos Lapjának C sorozatában való közzététele 2012. október 16-án.
   Ezenfelül, a fellebbező úgy véli, hogy a Törvényszék tévesen alkalmazta a jogot, először is azáltal, hogy nem vette figyelembe azt a követelményt, hogy a közlésnek indokolást kell tartalmaznia, másodszor annak megállapításával, hogy az egyedi közlésnek lehet az a hatása, hogy lerövidíti az Európai Unió valamely jogi aktusával szembeni jogorvoslatra nyitva álló határidőt, harmadszor azáltal, hogy figyelmen kívül hagyta a Tanács közlési eljárással kapcsolatos döntéseinek jogi következményeit, és negyedszer azáltal, hogy nem vette figyelembe a jogszabályok legitim értelmezését a kereset idején.